కిరణ్ మజుందార్-షా
ఆమె బెంగుళూరులో జన్మించారు, బిషప్ కాటన్ బాలికల పాఠశాల లో మరియు మౌంట్ కార్మెల్ కళాశాలలోవిద్యనభ్యసించారు. 1973 లో బెంగుళూరు విశ్వవిద్యాలయం నుండి జంతు విజ్ఞానంలోబ్యాచిలర్ పట్టా[[పొందిన తరువాత, ఈమె పానీయము(మధ్యం తయారీ) తయారుచేయు విద్యను అభ్యసించడానికి ఆస్ట్రేలియాలోని బల్లారత్ ఆధునిక విద్యాసంస్థకు వెళ్ళారు (ప్రస్తుతం బల్లారత్ విశ్వవిద్యాలయం]]) మరియు 1974 లో పానీయవేత్తగా (మధ్య తయారీ కర్త) అర్హత సంపాదించారు. కిరణ్ మజుందార్ షా 1974లో కార్ల్ టోన్&యునయిటేడ్ బెవరేజస్ లో పానీయం తయారీ ట్రైనీగా తన వృత్తిపరమైన జీవితాన్ని మొదలుపెట్టారు. 1978లో ఆమె ఐర్లాండ్ లోని బయోకాన్ బయోకెమికల్స్ లిమిటెడ్ లో ట్రైనీ మేనేజరుగా ప్రవేశించారు.
ఎల్.కె.ఝా
లక్ష్మీకాంత్ ఝా 1913 నవంబర్ 22 న బీహార్ రాష్ట్రంలోని దర్భంగా జిల్లాలో జన్మించాడు. బెనారస్ హిందూ విశ్వవిద్యాలయం నుండి పట్టా పొంది ఉన్నతవిద్యకు ట్రినిటీ కళాశాల, కేంబ్రిడ్జికి వెళ్ళాడు. కేంబ్రిడ్జిలో ప్రఖ్యాత ఆర్థికవేత్తలైన పీజూ, కీన్స్ మరియు రాబర్ట్‌సన్ లు ఈయనకు అధ్యాపకులు. 1936లో భారతదేశం తిరిగివచ్చి ఇండియన్ సివిల్ సర్వీసులో చేరాడు. బీహర్లోని అనేక జిల్లాల్లోనూ, రాష్ట్ర సెక్రటేరియట్లోనూ పనిచేసిన తర్వాత 1942లో ఈయన కేంద్ర ప్రభుత్వానికి బదిలీ అయ్యాడు. పంపిణీ విభాగంలో డిప్యుటీ సెక్రటరీగాను, ఎగుమతులు దిగుమతుల ప్రధాన నియంత్రణాధికారిగానూ, వాణిజ్య మరియు పారిశ్రామిక మంత్రిత్వ శాఖలో జాయింట్ సెక్రటరీగానూ, భారీ పరిశ్రమల శాఖలో సెక్రటరీగానూ అంచెలంచెలుగా పదవోన్నతలు పొందుతూ పనిచేశాడు. 1957-58లో గాట్ ఒప్పందపు సమావేశాలకు భారత ప్రధాన ప్రతినిధిగానూ, దాని ఛైర్మన్ గానూ పనిచేశాడు. 1960లో విత్త మంత్రిత్వ శాఖలోని ఆర్థిక వ్యవహారాల సెక్రటరీ అయ్యాడు. 1964లో లాల్ బహుదూర్ శాస్త్రి ప్రధానమంత్రిగా ఉండగా అప్పుడే కొత్తగా సృష్టించిబడిన పదవిలో ప్రధానమంత్రి యొక్క ప్రధాన కార్యదర్శిగా నియమించబడ్డాడు. ఆ తరువాత అదే హోదాలో ఇందిరాగాంధీ హయాంలో కూడా పనిచేశాడు.